open-index/open-wikipedia-markdown huggingface dataset:
רטרוארץ'

**רטרוארץ**' (באנגלית: **RetroArch**) היא תוכנת קצה קדמי חוצה-פלטפורמות וקוד פתוח לאמולטורים, משחקי וידאו, נגני מדיה ויישומים נוספים. התוכנה הוסבה למכשירים רבים (ביניהם טלפונים חכמים וקונסולות משחקים) ומערכות הפעלה רבות.

## היסטוריה
התוכנה נקראה בתחילה SSNES, בהתבסס על libsnes. לפי השינויים שבוצעו בדף ה-GitHub, פיתוחה החל בשנת 2010. היא נועדה לשמש כתחליף לממשק של bsnes , אך בסופו של דבר תמכה ביותר "ליבות" אמולציה בהשוואה לתוכנה זו. על כן, שמה של SSNES שונה ב-21 באפריל 2012 לרטרוארץ' כדי להראות את השינוי שנעשה במטרת התוכנה.

ב-16 בפברואר 2016 הפכה רטרוארץ' הייתה לאחד היישומים הראשונים לתמוך בממשק תכנות היישומים וולקן , כשתמכה בוולקן עוד ביום ששוחרר. ב-27 בנובמבר של אותה שנה, Libretro (המפתחים של רטרוארץ') הודיעו כי מיזמיהם הועלו לPatreon  לשם גיוס כספים לשם המשך פיתוח והוספת אפשרויות חדשות.

חברת GoGames, אחת החברות העובדות עם סגה, פנתה בעבר ל-Libretro על מנת להשתמש ברטרוארץ' בשירותי Sega Forever , אך הדבר נכשל בשל נושא הרישיון מכיוון שרטרוארץ' משתמשת ברישיון הציבורי הכללי של גנו, וסגה התנגדה לשימוש בתוכנה תחת רישיון זה בתוכנה קניינית  שהיא יוצרת.

## אמולטורים נתמכים
רטרוארץ' עושה שימוש ב"ליבות" אמולציה שונות, שזמינותן לעיתים משתנה בהתאם לפלטפורמה בה התוכנה רצה. להלן רשימת ה"ליבות" ושיוכן לקונסולה שאת משחקיה הן יכולות להריץ:

### שונות

## פלטפורמות נתמכות
### מערכות הפעלה נתמכות
מערכות ההפעלה עליהן ניתן להריץ את התוכנה הן:
*ווינדוס: ווינדוס 95- ווינדוס 10
*לינוקס
*אנדרואיד
*iOS
*tvOS
*macOS (כולל תמיכה ב-PowerPC, שכרגע ככל הנראה אינה אקטיבית. התמיכה במעבדי 32 ביט תוצרת אינטל תחת מערכת הפעלה זו לא זמינה כרגע, אך אמורה לחזור בעתיד)

### קונסולות משחקים נתמכות
*Xbox One
*פלייסטיישן 2, פלייסטיישן 3
*PlayStation Portable
*PlayStation Vita , PlayStation TV
*נינטנדו סוויץ'
*נינטנדו גיימקיוב
*Wii, Wii U
*Nintendo 2DS, נינטנדו 3DS 

מעבר לכך, ניתן להריץ את התוכנה באמצעות דפדפן או Steam Link . בהקשר זה ראוי לציין גם את Lakka- מערכת הפעלה שנוצרה על ידי מפתחי רטרוארץ' אשר עושה שימוש בתוכנה, וניתן להתקינה על מחשבי־לוח־יחיד כגון ראספברי פאי (וכן על מחשבי 32 ביט ו64 ביט).

## תגובות
התוכנה זכתה למחמאות בשל מגוון הקונסולות שאת משחקיה היא יכולה להריץ והפיצ'רים הרבים שהיא כוללת,  אך גם נאמר עליה כי קשה להגדירה לשימוש.

טכנולוגיית ה"input lag", המאפשרת הרצת משחקים באמולציה במהירות מהירה יותר מהמהירות של החומרה המקורית, זכתה למחמאות גם כן.

## לקריאה נוספת

* רטרוארק ואמנות אחזקת אוסף המשחקים

* רטרוארק – המדריך להתקנה והרצת משחקים

## קישורים חיצוניים

## הערות שוליים

קטגוריה:תוכנה חוצת פלטפורמות
קטגוריה:תוכנות אמולציה לפלטפורמות משחקי וידאו
לקט לילדים

**לקט לילדים** הוא אלבום אוסף המאגד את שירי הילדים שהקליט הזמר אריק איינשטיין בין השנים 1976–1978. האלבום יצא לאור בשנת 1981.

האוסף מלקט את שירי הילדים מ-2 אלבומי ילדים שהוציא איינשטיין בשנים שקדמו ליציאת האוסף: האלבום "ילדים" שיצא בשנת 1976, והאלבום "ילדודס" שיצא בשנת 1978.

האלבום הופק על ידי מיכאל תפוח, הוקלט באולפני טריטון ונערך על ידי אורי כהן.

עטיפת האלבום עוצבה על ידי דוד טרטקובר.

## רשימת רצועות

## קישורים חיצוניים

## הערות שוליים

קטגוריה:אלבומי אריק איינשטיין
קטגוריה:אלבומי חברת פונוקול
קטגוריה:אלבומים שהופקו על ידי מיכאל תפוח
פסוק האור (אסלאם)

**פסוק האור** (בערבית: آیة النور, תעתיק: אָיַת א־נּוּר) הוא פסוק מספר 35 בסורה מספר 24 בקוראן, אשר נקראת סורת אל-נור. הפסוק ידוע בדימויים שבו, ואולי יותר מכל פסוק אחר נועד לקריאות מיסטיות או אזוטריות של הקוראן. חלק מפרשני הקוראן השיעים גורסים כי הפסוק מרמז בין היתר על אהל אל-בית, בעוד אחרים גורסים כי הוא אלגוריה המדמה את אלוהים לאור כדי לעזור לאדם להבין את האלוהים. פסוק האור היה הנושא המרכזי של הספר "גומחת האורות" של האימאם אל-ע'זאלי. עבור חלק מהסופים, פסוק האור מרמז על חשיבותו המיסטית של מוחמד.

## הפסוק
איור מודרני (בינה מלאכותית) של מנורה בגומחה אסלאמית, בהשראת פסוק האור|טקסט=איור מנורה בגומחה אסלאמית מודרני (בינה מלאכותית), בהשראת פסוק האור|ממוזער

## לקריאה נוספת
* פסוק האור להאזנה בערבית עם תרגום בעברית
* סורת האור בתרגום רקנדורף

## קישורים חיצוניים

## הערות שוליים

קטגוריה:הקוראן
אבטורדיו

**אבטורדיו** (ברוסית: **Авторадио**) היא תחנת רדיו מוזיקה רוסית. הרשת שלה כוללת יותר מ-1,300 ערים ברוסיה ובמדינות אחרות. זוהי תחנת הרדיו הרוסית השנייה העובדת במתכונת דיגיטלית DRM + בסנקט פטרבורג. כרטיס הביקור של אבטורדיו הוא פסטיבל מוזיקת דיסקו בינלאומי משנות ה-80, אשר אוסף מדי שנה עשרות אלפי מעריצים במוסקבה, סנקט פטרבורג וערים אחרות.

האבטורדיו הראשון ברוסיה פועל בפרם מאז 1990. במרחב הפוסט-סובייטי יש שתי תחנות רדיו עם אותו שם, שלא קשורות בשום דרך עם זו הרוסית: אבטורדיו-קזחסטן, שהחלה לשדר ב-5 בפברואר 1999, ואבטורדיו (בלארוס).

## קישורים חיצוניים

* 

קטגוריה:רוסיה: תחנות רדיו
קטגוריה:תחנות מוזיקה
מבחר (אלבום של אריק איינשטיין)

**מבחר** הוא אלבום אוסף המאגד את הקריירה שהקליט הזמר אריק איינשטיין בין השנים 1980–1984. האלבום יצא לאור בשנת 1986.

האוסף מלקט את השירים הבולטים בקריירה של איינשטיין מהאלבומים "חמוש במשקפיים", "יושב על הגדר", "שביר", ו"פסק זמן" שיצא שנתיים לפני אוסף זה. בנוסף באוסף נמצא גם השיר "עוד ניפגש" שנראה לראשונה באלבום "ארץ ישראל הישנה והטובה חלק ה': נוסטלגיה".

## רשימת השירים

בוויניל המקורי: **צד 1**: שירים 1–5, **צד 2**: שירים 6–10

## קישורים חיצוניים

קטגוריה:אלבומי אריק איינשטיין
קטגוריה:אלבומי חברת CBS ישראל
קטגוריה:אלבומים שהופקו על ידי מיכאל תפוח
החלפת בגדים

ממוזער|280px|אירוע החלפת בגדים בטורונטו
**החלפת בגדים** (באנגלית: Clothing swap) הוא אירוע בו אנשים מביאים בגדים, נעלים ואביזרי אופנה לבישים ושאינם משתמשים בהם יותר ולוקחים ללא תשלום פריטי ביגוד שאחרים הביאו. החלפות בגדים נחשבת לא רק דרך טובה וזולה לחדש את ארון הבגדים, אלא גם נחשבת לפעולה סביבתית. החלפות בגדים נעשית בעיקר בין נשים ונערות.

החלפת בגדים בישראל נעשית באמצעות קבוצות פייסבוק ייעודיות וגם באמצעות אפליקציה להחלפת פרטים בשם shareitt. ההחלפה נעשית באמצעות מטבעות מקוונים המאפשרים החלפה פנימית בין המשתמשים וקבלת תמורה שוות ערך למוצר הנמסר

תעשיית האופנה המהירה נחשבת לאחת התעשיות המזהמות ביותר את כדור הארץ. ב־15 השנים האחרונות, ייצור הביגוד כמעט והוכפל - בשנת 2000 יוצרו כמעט 50 מיליארד פרטי לבוש ובשנת 2015 מספר הפריטים שיוצרו היה מעל 100 מיליארד פרטי לבוש. העלייה בייצור הביגוד מונעת על ידי מעמד הביניים ההולך וגדל ברחבי העולם ותעשיית האופנה המהירה. האחרונה, מייצרת סגנונות חדשים, מציגה מספר גדול של קולקציות בשנה, ולעיתים קרובות הבגדים נמכרים במחירים נמוכים. על פי סוכנות הסביבה האירופית, מחיר הבגדים עלו רק ב-3% בין השנים 1996 ל-2012. מגמות אלו תרמו לעלייה בכמות הצריכה. בהתאמה, הגידול במספר פרטי הלבוש הוביל לכך שמספר הפעמים שבגד נלבש בבמוצע ירד ב־36%, ברחבי העולם. הערכה היא שבגד נלבש בין שבע לעשר פעמים בלבד.

הגידול במספר פרטי הלבוש שנרכשו, הוביל לעלייה במספר הפרטים שנתרמו לחנויות צדקה, הרחבת שוק היד שנייה ואירועים להחלפת בגדים. מסיבת ההחלפות הראשונה שמתועדת ברשת התקיימה בסן פרנסיסקו ואורגנה על ידי סוזן אגסי (Suzanne Agasi) ב-1994. אירועי החלפת בגדים יכולים להיות חלק בקרב קבוצת מכרים המתכנסת באופן קבוע, ביישוב וכאירוע ציבורי פתוח לכל. ישנן החלפות בגדים בהן הכניסה היא בתשלום.

## קישורים חיצוניים

* איך לערוך מסיבת החלפת בגדים?, באתר Holy Chic

## הערות שוליים

קטגוריה:מיחזור
קטגוריה:אופנה
קטגוריה:אופנה בת קיימא
הירונימוס הקדוש (דה וינצ'י)

**הירונימוס הקדוש** (באיטלקית: **San Girolamo**) הוא ציור שמן לא גמור מעשה ידי הצייר לאונרדו דה וינצ'י, שצויר בשנת 1480 לערך ומתאר את הירונימוס. היצירה מוצגת במוזיאוני הוותיקן ברומא.

## היסטוריה
אין מידע לגבי יעד היצירה ועל ידי מי היא הוזמנה. זו אחת העבודות החידתיות ביותר של דה וינצ'י והיא עדיין במצב סקיצה. האזכור המוקדם ביותר של "הירונימוס הקדוש", תוך יחוסו לדה וינצ'י, מתוארך למעשה לתחילת המאה ה-19, בצוואתה של הציירת השווייצרית אנג'ליקה קאופמן. עם מותה של קאופמן נעלמו שוב כל עקבותיה של היצירה, עד שנמצאה במקרה ונרכשה על ידי דודו של נפוליאון, הקרדינל ג'וזף פש . על פי האגדה הפופולרית, הקרדינל גילה את הציור מחולק לשני חלקים: החלק התחתון בחנות של סוחר יד שנייה רומאי, שם הוא שימש לכיסוי קופסה, והחלק העליון בחנותו של סנדלר, שהשתמש בו לכיסוי השרפרף שלו. מעבר לסיפור, באמת ניתן לראות כי הציור נחתך לחמישה חלקים. עם מות הקרדינל, התמונה נמכרה במכירות פומביות מספר פעמים עד שזוהתה, ונרכשה עבור מוזיאוני הוותיקן, בידי האפיפיור פיוס התשיעי בשנת 1856.

ייחוס היצירה שהוצע על ידי קאופמן תמיד הוסכם על החוקרים, בגלל הדמיון הברור לשאר היצירות של דה וינצ'י, ובמיוחד הערצת חכמי הקדם.

## תיאור היצירה
הציור לא גמור, ומתאר את הירונימוס בגיל מתקדם, במהלך פרישתו למדבר הסורי, שם חי כמו נזיר מתבודד. הוא כורע ברך בנוף סלעי, מביט לעבר קרוסיפיקס (ישו צלוב), שניתן להבחין בו בקושי בצד הימני הקיצוני של הציור. בידו הימנית הוא אוחז בסלע (הַסְמָלָה חָזוּתִית של הירונימוס, איתו הוא מוצג באופן מסורתי כשהוא מכה בחזהו בכפייתיות). לרגליו ניצב האריה, שהפך לבן לוויה נאמן לאחר שהירונימוס חילץ קוץ מכף רגלו.

בצד שמאל של המשטח, הרקע הוא נוף מרוחק של אגם מוקף הרים תלולים המכוסים בערפל. בצד ימין, המאפיין היחיד שניתן להבחין בו הוא דמות קלושה של כנסייה, הנראית דרך הפתח בסלעים. נוכחות הכנסייה מרמזת על מעמדו של הירונימוס בנצרות המערבית כאחד ממורי הכנסייה.

הקומפוזיציה חדשנית, עקב צורתה הטרפזית של דמות הירונימוס, אשר עומדת בניגוד לצורתו המתפתלת של האריה, שנראית כמו האות "S" לרוחב תחתית הציור. האריה הוא גם סמל עוצמה המזוהה עם הבשורה על-פי מרקוס, שאותה תרגם הירונימוס ללטינית (תרגום וולגטה). קיימת טענה, הנתונה במחלוקת, כי דה וינצי השתמש ביחס הזהב בתיאור דמותו של הירונימוס. צורתו של הירונימוס היא רמז מקדים לצורתה של הבתולה בהמדונה בין הסלעים. ציור שרירי הצוואר והכתפיים נחשב לפעם הראשונה שבה דה וינצ'י עשה שימוש בידע אנטומי בציוריו.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ציורי שמן
קטגוריה:לאונרדו דה וינצ'י: ציורים
קטגוריה:ציור של תקופת הרנסאנס
קטגוריה:ציורים מהמאה ה-15
לורנס דילייני

**לורנס ג'ון דילייני** (באנגלית: **Lawrence John Delaney**; נולד ב-29 במאי 1935) הוא מדען ואיש עסקים אמריקאי, שבין השנים 1999–2001 כיהן כסגן מזכיר חיל האוויר של ארצות הברית לרכש ולזמן קצר ב-2001 כיהן כמזכיר חיל האוויר בפועל.
## ביוגרפיה
לורנס דילייני למד באוניברסיטת קלארקסון, שם סיים תואר ראשון ב-1957 ותואר שני ב-1958, שניהם בהנדסה כימית. לאחר מכן הוא למד באוניברסיטת פנסילבניה וב-1961 קיבל תואר דוקטור בהנדסה כימית.

בשנים 1961–1962 עבד דילייני במכון לניתוח ביטחוני בוושינגטון די. סי. ולאחר מכן היה במשך שנה עמית מחקר במכון פריץ האבר בברלין. ב-1963 הוא הצטרף לתאגיד אירוספייס בלוס אנג'לס, שם הוא עבד כמנהל קבוצת המחקר לטכנולוגיות ההנעה שלהם ושל משרד הטילים הבליסטים הבין-יבשתיים המתקדמים שלהם עד 1968. לאחר מכן ועד 1975 הוא עבד בתאגיד מרטין מריאטה וושינגטון כמנהל התוכניות המתקדמות שלהם ולאחר מכן בדנוור, כמנהל חטיבת המערכות הימיות שלהם. בשנים 1975–1981 הוא היה מנהל בחברת R&D Associates בוושינגטון. לאחר מכן ועד 1989 הוא עבד בחברת SAIC, בתחילה כסגן מנהל המגזר המדעי הצבאי ומגזר מערכות המידע ולאחר מכן כמנהל קבוצת מערכות המידע. לאחר מכן ועד 1994 הוא היה שותף מנהל בחברת Montgomery & Associates. בשנים 1994–1997 הוא היה האחראי על הפעילות באירופה של חברת Braddock Dunn & McDonald בברלין ומנהל קבוצה בחברת IABG במינכן. לאחר מכן ועד 1999 הוא היה מייסד ונשיא של חברת Delaney Group Inc. בוושינגטון.

ב-1999 מינה הנשיא ביל קלינטון את דילייני כסגן מזכיר חיל האוויר לרכש. הוא שימש בתפקיד זה עד 2001. ב-2001 הוא כיהן גם כתת-מזכיר חיל האוויר בפועל ומינואר ועד מאי אותה שנה הוא כיהן גם כמזכיר חיל האוויר בפועל.

עם סיום עבודתו בממשל, היה דילייני לנשיא והמנהל הכללי של חברת Arete Associates בלוס אנג'לס. ב-2003 הוא הצטרף לL3 טכנולוגיות והיה לנשיא והמנהל הכללי שלה. בשנים 2005–2015 הוא שימש כחבר חבר הנאמנים של אוניברסיטת קלארקסון.

## קישורים חיצוניים
* ביוגרפיה באתר חיל האוויר של ארצות הברית 

## הערות שוליים

קטגוריה:מזכירי חיל האוויר של ארצות הברית
קטגוריה:כימאים אמריקאים
קטגוריה:בעלי תואר דוקטור מאוניברסיטת פנסילבניה
קטגוריה:אמריקאים שנולדו ב-1935
ציפור מדבר

"**ציפור מדבר**" הוא סינגל של הלהקה הישראלית אתניX. את מילות השיר כתב זאב נחמה, והלחין בשיתוף עם יועד נבו.

## רקע
נכלל באלבום הבכורה של הלהקה, הנושא את שמה, שיצא בשנת 1990.

במצעד הפזמונים העברי השנתי של רשת ג' לשנת תש"ן (1990) דורג השיר במקום השני. במצעדים השבועיים של התחנה צעד השיר במשך 32 שבועות, מתוכם שלושה שבועות במקום הראשון.

בשנת 2008 ביצעה יהודית רביץ גרסת כיסוי לשיר עבור האלבום "עבודה עברית".

בשנת 2020, ביצע עדן חסון גרסת כיסוי דנסית עם מוטיבים מזרחיים לשיר עבור החלק השני של האלבום "צו השעה".

בשנת 2024 ביצעה את השיר ב"כוכב הבא" יובל רפאל, שורדת אסון הנובה, במשמעות מסיבת הריקודים שהייתה במדבר.

## קישורים חיצוניים
* 
* 
* לדף השיר באתר הספרייה הלאומית
* ביצוע השיר על ידי יובל רפאל בכוכב הבא באתר mako

## הערות שוליים

קטגוריה:שירי אתניX
קטגוריה:שירים בעברית
קטגוריה:שירים שנכתבו על ידי זאב נחמה
קטגוריה:שירים שהולחנו על ידי זאב נחמה
קטגוריה:שירים על בעלי כנף
קטגוריה:שירים על חופש
קטגוריה:שירים על מדבריות
קטגוריה:שירי סינת'-פופ
קטגוריה:סינגלים בהוצאת הליקון
יהודית אהרון

**יהודית אהרון** (ברוסית: **Юдит Аарон**, נולדה ב-1970) היא מעצבת תפאורה ותלבושות לתיאטרון ישראלי.

## ביוגרפיה
יהודית נולדה וגדלה בווילנה, ליטא. בילדות הושפעה רבות על ידי דודתה סופרת השואה מריה רולניקייטה . בווילנה יהודית למדה בית הספר לאומניות.

באוגוסט 1990 עלתה לישראל עם משפחתה.

בשנת 2004 סיימה את לימודיה בחוג לאמנות התיאטרון באוניברסיטת תל אביב.

כבר בשנה אחרונה של הלימודים עיצבה תלבושות לתיאטרון הקאמרי ("נתן החכם"). ההפקה השנייה הייתה עבור תיאטרון חיפה, שם הייתה כבר מועמדת לפרס התיאטרון על התלבושות בהצגה "הדוכסית של אמלפי" (בימוי של גדי רול).

מאז מעצבת תפאורה ותלבושות במגוון תיאטראות בישראל: תיאטרון באר-שבע, תיאטרון הגשר, תיאטרון הקאמרי, אנסמבל עיתים בשיתוף תיאטרון הקאמרי, תיאטרון החאן, תיאטרון המדיטק, תיאטרון הבימה, תיאטרון יידישפיל ואחרים.

יהודית מתגוררת במודיעין, נשואה לנחום אהרון ולהם שני בנים.

## עבודה בתיאטרון
ממוזער|267x267 פיקסלים|אנטיגונה - בית ספר למשחק בנגב - גודמן. 2020

### הצגות והפקות
ללא|ממוזער

### פרסים והוקרה
במהלך עבודתה בתיאטרון יהודית זכתה במספר פרסים:
* **פרס לעיצוב התלבושות** של **[[פסטיבל חיפה להצגות ילדים|פסטיבל חיפה]]** הבין לאומי להצגות ילדים 2018 - עבור עיצוב תלבושות להצגה "דוט והקנגורו" תיאטרון ילדים והנוער באר שבע. בימוי רפי ניב
* **פרס היוצרת המצטיינת** של תיאטרון באר-שבע 2018
* **פרס התיאטרון הישראלי** לעיצוב תלבושות 2017 - עבור עיצוב תלבושות להצגה "נפוליון - חי או מת!" תיאטרון החאן. בימוי אודי בן-משה
* **פרס לעיצוב תלבושות של תיאטרון ילדים** ונוער 2017 - עבור עיצוב תלבושות להצגה "מלכת השלג" תיאטרון ילדים והנוער באר שבע. בימוי רפי ניב
* **[[פרס התיאטרון הישראלי]]** לעיצוב תלבושות 2014 - עבור עיצוב תלבושות להצגה "הנשים העליזות מוינדזור" תיאטרון החאן. בימוי אודי בן-משה
* **פרס על שם [[ארנון אדר]]** 2007 - מקום ראשון בתחרות מעצבי תיאטרון צעירים 2007
ממוזער|תיאטרון ילדים והנוער באר שבע 2018
ממוזער|המלך ליר - תיאטרון הבימה 2018

גבול|ללא|ממוזער
טקסט=|גבול|ללא|ממוזער|פרסי תיארון לשנת 2017

## קישורים חיצוניים

* דף מידה אישי בתיאטרון באר-שבע
* דף מידה אישי בתיאטרון גשר
* "המלבישה", כתבת פרופיל ב"מידיעין ניוז"

## הערות שוליים

קטגוריה:בוגרות אוניברסיטת תל אביב: תיאטרון
קטגוריה:בוגרי אוניברסיטת תל אביב: תיאטרון
קטגוריה:זוכות פרס התיאטרון הישראלי
קטגוריה:זוכי פרס התיאטרון הישראלי
קטגוריה:ישראליות זוכות פרסים: אמנות
קטגוריה:ישראליות ילידות ליטא
קטגוריה:ישראלים ילידי ליטא
קטגוריה:מודיעין-מכבים-רעות: אישים
קטגוריה:מעצבות אופנה ישראליות
קטגוריה:מעצבות במה ישראליות
קטגוריה:מעצבות תלבושות ישראליות
קטגוריה:מעצבי תלבושות ישראלים
קטגוריה:עולות בשנות ה-1990
קטגוריה:עולים בשנות ה-1990
קטגוריה:ישראלים שנולדו ב-1970
קטגוריה:ישראליות שנולדו ב-1970
לאו פרנקל

**לאו פרנקל** (בהונגרית: **Frankel Leó**; בודה, ברובע אוילק 25 בפברואר 1844 – פריז, 29 במרץ 1896) היה פוליטיקאי הונגרי-יהודי ראש ועדת העבודה והסחר בקומונה הפריזאית.

## ביוגרפיה
פרנקל נולד בשנת 1844 במשפחה יהודית. במקור הוא היה צורף ואמן בעבודות זהב. משנת 1861 עבד בגרמניה, ומשנת 1867 היה הכתב של "פולקסשטיה" (המהדורה הגרמנית של נפסבה) בצרפת. הוא השתתף בעבודתו של האינטרנציונל הראשון. נעצר ושוחרר מהכלא במהלך הקומונה בפריזאית. בשנת 1871 נבחר לקומונה הפריזאית והיה ראש ועדת העבודה והסחר מאפריל. לאחר הנפילה של הקומונה במאי נמלט פצוע ללונדון מפני הנקמה העקובה מדם שבאה בעקבות הנפילה ומעונש המוות שנגזר עליו. במהלך שנותיו בלונדון הוא היה חבר במועצה העליונה של האינטרנציונל הראשון והיה עמית קרוב וישיר של קרל מרקס ופרידריך אנגלס.

הוא חזר להונגריה בשנת 1876, שם בשנת 1881 נידון לשנה וחצי מאסר ב"תביעה נגד העיתונות" בגין הסתה והתארגנות נגד המדינה. לאחר שחרורו התגורר בצרפת, אוסטריה ובבריטניה. הוא המשיך להיות מעורב באופן פעיל בתנועת הפועלים. עבד כמארגן פעיל של התנועה והיה העורך של המגזין Arbeiter Wochen-Chronik בשפה הגרמנית ובשנת 1880 היה ממייסדי "מפלגת הפועלים הכללית של הונגריה".

במותו (בפריז) בשנת 1896, הוא לווה בדרכו האחרונה על ידי אלפי פועלים צרפתים לבית הקברות פר לשז ( Pere Lachaise ) בפריז, שם אובליסק משמר את זכרו.

## מספר הווידוי של ג'ני מרקס
בספטמבר 1872, בהאג (בה נערך קונגרס של האינטרנציונל), מילא פרנקל סדרת שאלות עבור ג'ני מרקס, שאספה בספר את השאלונים לספר זכרונותיה (Confession Book). תשובותיו של פרנקל בצרפתית תועדו על ידי אלינור מרקס.

## הנצחה
* בשנת 1953 נקראה על שמו הדרך בבודפשט ששמה בעבר היה המלך זיגיסמונד. על אף יוזמות ספורדיות לאחר שינוי המשטר, שם הרחוב לא שונה. ב־12 בדצמבר 2012 הצהיר ראש העיר אישטוואן טרלוש כי לא תהיה דרך שנקראת על שם לאו פרנקל (לוחם תנועת הפועלים) בבודפשט, לפיכך ישתנה שמו של הדרך לדרך המלך זיגיסמונד כמתוכנן. טרלוש משך את תוכניותיו לשנות את השם כתוצאה ממחאה ציבורית.
* בבאיה, הגימנסיה בשפה הגרמנית היא על שם לאו פרנקל, מכונה גם (Ungarndeutsches Bildungszentrum).

## ראו גם
* Aranyossi Magda: F. L. (Bp., 1952);
* Marx Károly levelezése F. L.-val (Társad. Szle, 1951. 3–4. sz התכתבות עם קרל מרקס.
* Krejcsi Rezső: F. L. a párisi Commune magyar vezére (Bp., 1919). המנהיג ההונגרי של הקומונה הפריזאית.
* Murányi Kovács Endre: A barikádok fiai (r., Bp., 1952) בני הבריקדות.

## לקריאה נוספת
* אישטוואן רמייני דיינש: האם אנו מכירים אותם? הונגרים מפורסמים ממוצא יהודי (הוצאת Ex Libris, בודפשט, 2000) 
* Magyar életrajzi lexikon לקסיקון ביוגרפי הונגרי. לאו פרנקל.

## קישורים חיצוניים

* 

## הערות שוליים

קטגוריה:יהודים הונגרים
קטגוריה:מהגרים מהונגריה לצרפת
קטגוריה:הקומונה הפריזאית
קטגוריה:יהדות בודפשט
קטגוריה:בודה (עיר): אישים
קטגוריה:הונגרים שנולדו ב-1844
קטגוריה:הונגרים שנפטרו ב-1996
ג'יימס רוש

**ג'יימס ג'רלד רוש** (באנגלית: **James Gerard Roche**; נולד ב-16 בדצמבר 1939) הוא פוליטיקאי אמריקאי. הוא כיהן כמזכיר חיל האוויר של ארצות הברית בשנים 2001–2005. קודם לכן הוא שירת 23 שנים בצי ארצות הברית וכמנהל בחברת נורת'רופ גראמן.
## ראשית חייו
ג'יימס רוש נולד בברוקלין, ניו יורק. ב-1960 הוא התגייס לצי ארצות הברית. באותה שנה הוא סיים לימודי תואר ראשון בשפות, ספרות ופילוסופיה במכון הטכנולוגי של אילינוי שבשיקגו. ב-1966 הוא סיים לימודי תואר שני בהצטיינות בבית הספר של הצי ללימודים מתקדמים. ב-1972 הוא סיים לימודי תואר דוקטור בבית הספר למנהל עסקים של אוניברסיטת הרווארד.

כקצין בצי הוא פיקד על הספינה "ביוקנן" (USS Buchanan), משחתת טילים מונחים, ובמסגרת זו הוענק לו גביע על שיפורים ביחידתו ב-1974.

תפקידים נוספים בהם שירת בצי היו סגן מנהל ראשי של צוות ניהול המדיניות של מחלקת המדינה, חבר מקצועי בכיר בצוות ועדת המודיעין של הסנאט, ועוזר מנהל המחלקה להערכה עתידית של מחלקת ההגנה שתפקידה להביט קדימה 20 או 30 שנה על האופן בו עשויה המערכת הצבאית להראות. הוא גם שימש כראש הצוות של הדמוקרטים בוועדת הכוחות המזוינים של הסנאט.

רוש סיים את שירותו בצי ב-1983 בדרגת קפטן.

ב-1984, לאחר תום שירותו בצי, הצטרף רוש לחברת נורת'רופ גראמן, שם הוא שימש בכמה תפקידי ניהול כולל סגן נשיא ונשיא מגזר חיישנים ומערכות אלקטרוניות.

## מזכיר חיל האוויר
ב-1 ביוני 2001 החל רוש לכהן כמזכיר חיל האוויר של ארצות הברית לאחר שמונה לתפקיד על ידי הנשיא ג'ורג' ווקר בוש.

ב-2003, במהלך הדיונים על הסבת מטוס התדלוק בואינג KC-135 סטרטוטנקר במטוס החדש בואינג KC-46 פגסוס, שלחה רובין קליבלנד, מנהלת ב"תוכניות הביטחון הלאומי" (OMB), הודעת דואר אלקטרוני לרוש, וביקשה את עזרתו בהשגת משרה בנורת'רופ גראמן, שבה הוא כאמור שימש קודם לכן בתפקיד ניהולי, לאחר סיום עבודתה בממשל. רוש אכן עשה כן והשיב וכתב לקליבלנד על כך. מעשה זה היווה הפרה של כללי האתיקה של מחלקת ההגנה. בחקירה שנוהלה על מקרה זה נמצא שרוש "עשה שימוש לרעה במשרתו להשגת רווח פוליטי" ועשה שימוש במערכות התקשורת של הממשל לצורך זה, אך לא היו המלצות לנקיטת צעדים כלשהם כלפיו. מזכיר ההגנה דונלד רמספלד לא ראה שום צורך להמשיך לעסוק במקרה.

## קישורים חיצוניים

* ביוגרפיה של ג'יימס רוש באתר חיל האוויר של ארצות הברית 

## הערות שוליים

קטגוריה:מזכירי חיל האוויר של ארצות הברית
קטגוריה:קצינים וחוגרים בצי ארצות הברית
קטגוריה:בוגרי המכון הטכנולוגי של אילינוי
קטגוריה:בעלי תואר דוקטור מאוניברסיטת הרווארד
קטגוריה:אמריקאים שנולדו ב-1939
לקט שני

**לקט שני** הוא אלבום אוסף המאגד שירים בולטים שהקליט הזמר אריק איינשטיין בין השנים 1970–1972. האלבום יצא לאור בשנת 1988.

האוסף מלקט את השירים הבולטים בקריירה של איינשטיין מהאלבומים "שבלול", "פלסטלינה", "בדשא אצל אביגדור", ו-"יסמין".

## רשימת השירים

## קישורים חיצוניים

קטגוריה:אלבומי אריק איינשטיין
קטגוריה:אלבומי חברת NMC יונייטד אנטרטיינמנט
קטגוריה:אלבומים שהופקו על ידי מיכאל תפוח
מצוק פורלידס

**מצוק פורלידס** (באנגלית: **Forlidas Ridge**) הוא מצוק סלעי במסיב דופק, בהרי פנסקולה, בארץ המלכה אליזבת שבאנטארקטיקה.

המצוק מהווה את צידו המערבי של עמק דייוויס; עמק דייוויס הוא אזור אנטארקטי מוגן מיוחד (אזור מס' 119), המוגן תחת האמנה האנטארקטית.

## היסטוריה
### גילוי ומיפוי המצוק

המצוק (והעמק שהוא מהווה את גבולו) מופה על ידי הסקר הגאולוגי של ארצות הברית, בהתבסס על סקרים על הקרקע שנערכו במסגרת משלחת חקר הרי פנסקולה של הסקר הגאולוגי (USGS Pensacola Mountains Project), ועל תצלומי אוויר שבוצעו על ידי צי ארצות הברית בין השנים 1956–1966.

### מקור השם

שמו של העמק ניתן לו על ידי הוועדה המייעצת לשמות אנטארקטיים.

האגם, כמו גם מצוק פורלידס הסמוך נקראים על שמו של צ'ארלס וו. פורלידס (Charles W. Forlidas), מצי ארצות הברית, מפעיל רדיו, ששהה בעונת החורף האנטארקטי 1957 בתחנת אלזוורת'.

## קישורים חיצוניים
* מצוק פורלידס באתר הסקר הגאולוגי של ארצות הברית
* מצוק פורלידס באתר הגאזט האנטארקטי של ממשלת אוסטרליה
* מצוק פורלידס באתר הגאזט האנטארקטי המשווה SCAR של ממשלת אוסטרליה
* מפת אזור מצוק פורלידס באתר הגאזט האנטארקטי של ממשלת אוסטרליה

## הערות שוליים

פורלידס
Illuminate World Tour

**Illuminate World Tour** היה סיבוב ההופעות השני של הזמר הקנדי שון מנדס, על מנת לקדם את אלבום האולפן השני שלו Illuminate משנת 2016. סיבוב ההופעות החל בגלאזגו, 27 באפריל 2017, והסתיים בטוקיו בטוקיו אינטרנשיונל פורום ב-18 בדצמבר 2017.

## רקע ופיתוח
לאחר הצלחה האדירה של סיבוב ההופעות הראשון שלו, מנדס פתח את סיבוב האולמות הראשון שלו. מנדס התחיל את סיבוב ההופעות שלו באירופה במשך כ-21 הופעות, ובצפון אמריקה התקיימו כ-29 מופעים.

ב-22 בפברואר 2017 הוכרז צ'ארלי פות' כמופע החימום של הלג של אמריקה הצפונית בסיבוב ההופעות, ורוק בריו הודיעו על מנדס כאמן העתיד לקחת חלק בפסטיבל בריו דה ז'ניירו.

## תגובות מבקרים
בסקירת המופע שנערכה בעיתון "איבנינג סטנדרד", מטילדה אג'ר-קופר שיבחה את שירתו ואת יכולתו של מנדס להפוך את המופע למהנה ומשמעותי בו זמנית, בנוסף נכתב כי, "יש לו קול מקסים ומלא רגש, שמזכיר את ג'סטין טימברלייק, עם קמצוץ של אד שירן. ישנה גם את המוזיקליות שלו. הוא לא רק מנגן בגיטרה יחד עם להקה, אלא אף פעמיים מנגן על הפסנתר. השנייה הגיעה בסוף המופע בשיר "Treat You Better", שבסופו של דבר הפך לביצוע מבריק של פופ. " הביקורת נתנה למופע 4 מתוך 5 כוכבים. ריאן פוטר ממגזין "Toronto Star" כתב, "מנדס באמת הופיע כאילו זה היה מופע של הכל או כלום עבורו, לא רק חודש רביעי בסיבוב הופעות עולמי בן תשעה חודשים", תוך שהוא מציין איך מנדס עדיין אותו המבצע האנרגטי שהוא היה בפעם האחרונה בה ניגן בסקוטיה-בנק ארנה, תוך מתן 3 מתוך 4 כוכבים למופע. סאדי בל ממגזין הבילבורד שיבח את "המעברים החלקים שלו מגיטרות אקוסטיות וחשמליות לפסנתר, יחד עם שירה עקבית ומרשימה במיוחד." בל סיים באומרו שהיה ברור שמנדס "עתיד להיות הרבה יותר מתופעה אינטרנטית".

## רשימת שירים
רשימת השירים הזו מייצגת את המופע שהתקיים ב-17 באוגוסט 2017 בניוארק. היא לא מייצגת את כל המופעים לאורך כל סיבוב ההופעות.

## תאריכי הופעות

## מופעים שבוטלו

## הערות שוליים

קטגוריה:סיבובי הופעות מ-2017
קטגוריה:סיבובי הופעות של שון מנדס
יחסי מונגוליה – קוריאה הדרומית

**יחסי מונגוליה–קוריאה הדרומית** הם היחסים הדיפלומטיים בין **[[מונגוליה]]** ובין **[[הרפובליקה של קוריאה]]**.

## היסטוריה
שתי המדינות כוננו יחסים דיפלומטיים לראשונה ב-26 במרץ 1990.

תושבי קוריאה הדרומית ממוצא מונגולי מהווים את הקהילה המונגולית השלישית הגדולה בעולם, אחרי מונגוליה ומונגוליה הפנימית שבסין (שהיא הקהילה המונגולית הגדולה ביותר). מספרם הוערך בכ- 33,000 נכון לשנת 2008. ישנם גם כ-3,500 דרום קוריאנים במונגוליה.

## נציגויות דיפלומטיות

* קוריאה הדרומית מיוצגת במונגוליה על ידי שגרירות שהיא מחזיקה באולן בטור, בירת מונגוליה.

* מונגוליה מיוצגת בקוריאה הדרומית על ידי שגרירות שהיא מחזיקה בסיאול, בירת קוריאה הדרומית.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
הקוביה

**הקוביה** הוא מותג משחקי קופסה המיוצר ומשווק על ידי חברת **הקוביה משחקים בע"מ**.

חברת הקוביה החלה את פעילותה בארץ בשנת 2000 בתור המפיצה הרשמית של המתיישבים של קטאן והרחבותיו בישראל. בהמשך, תרגמה החברה משחקים נוספים לעברית, אשר ביניהם: מנצ'קין והרחבותיו, דיקסיט, פנדמיק, שם קוד, חתולים מתפוצצים, ספלנדור ועוד. החברה יוצרת גם משחקים מקוריים.

## אירועים מיוחדים
חברת הקוביה מארגנת מדי שנה את אליפות הארץ בקטאן, שהזוכה בה מייצג את ישראל באליפות העולם.

## קישורים חיצוניים
* 

## הערות שוליים

קטגוריה:משחקי קופסה
איי רוקרי

[250px|ממוזער|[יסעור ענק דרומי עם גוזלים. האיים הם אזור הקינון הדרומי ביותר של ציפורים אלה]]
**איי רוקרי** (באנגלית: **Rookery Islands**; מילולית: איי מושבת הקינון) הם קבוצה של איים וסלעים הבולטים מן הים במערב מפרץ הולם, באדמת מק. רוברטסון, במזרח אנטארקטיקה, שבאנטארקטיקה.

האריים מצויים מצפון לרכס דייוויד ולרכס מאסון.

## אזור אנטארקטי מוגן מיוחד

באיים מצויות מושבות של פינגוויני אדלי, יסעורי הכף, יסעורי שלג, יסערי ענק דרומיים (אשר אינם מתרבים בשום מקום אחר באזור), יסעורוני וילסון, וחמסנים חומים אנטארקטיים. בשל כך לעמקים אלה חשיבות מדעית יוצאת דופן, לחקר האקלים באזור.

האגם והעמק מהווים יחד אזור אנטארקטי מוגן מיוחד (אזור מס' 102), המוגן תחת האמנה האנטארקטית.

## היסטוריה
### גילוי ומיפוי האיים
האיים מופו לראשונה על ידי קרטוגרפים נורווגים, בהתבסס על תצלומי אוויר שצולמו על ידי משלחת שלארס קריסטיאנסן עמד בראשה, אשר חקרה את אנטארקטיקה בעונת המחקר (הקיץ האנטארקטי) 1936–1937.

בשנים 1954 ו-1955 נחקרו האיים על ידי משלחת החקר האנטארקטית הלאומית של אוסטרליה (Australian National Antarctic Research Expeditions).

### מקור השם
במפות שנעשו על בסיס תצלומי משלחת קריסטיאנסן, נקראו האיים "איי סקרי הפנימיים" (Innerskjera).

המשלחות האוסטרליות שינו את שם האיים לשמם הנוכחי, על שם מושבות הקינון של פינגוויני האדלי שהם גילו על האי הגדול ביותר בקבוצת האיים (באנגלית: רוקרי הוא "מושבת קינון").

## לקריאה נוספת

• Management Plan for Antarctic Specially Protected Area No. 102, **[http://www.ats.aq/documents/recatt/Att269_e.pdf ROOKERY ISLANDS, HOLME BAY, MAC ROBERTSON LAND]**

## קישורים חיצוניים
* איי רוקרי באתר הסקר הגאולוגי של ארצות הברית
* איי רוקרי באתר הגאזט האנטארקטי המשווה SCAR של ממשלת אוסטרליה
* מפת אזור איי רוקרי באתר הגאזט האנטארקטי של ממשלת אוסטרליה
* הפרקים הלאומיים של אנטארקטיקה
* איי רוקרי באתר marineregions

## הערות שוליים

קטגוריה:אזור אנטארקטי מוגן מיוחד
קטגוריה:אדמת מק. רוברטסון: איים
רוקדת (אלבום)

"**רוקדת**" הוא אלבום האולפן השני של הזמרת הישראלית אניה בוקשטיין. האלבום יצא לאור ב-5 בספטמבר 2017, על ידי חברת התקליטים NMC.

## רקע והפקה
את האלבום הפיקו מפיקים שונים, בהם יונתן גולדשטיין, עופר ניסים ובוקשטיין עצמה. מתוך האלבום שבעה סינגלים, בהם הלהיטים "הכל עוד לפני", שהגיע למקום ה-23 במצעד הפזמונים השנתי של רשת ג', ו"רוקדת", בהשתתפותו של המפיק עופר ניסים, שהגיע למקום ה-30 במצעדי הפזמונים השנתיים של כאן גימל וגלגלצ. האלבום מתאפיין בעיקר במוזיקת פופ, אך משלב בתוכו גם אלמנטים של דאנס ומוזיקה אלקטרונית.

## רשימת רצועות

## הערות שוליים

קטגוריה:אלבומי אניה בוקשטיין
קטגוריה:אלבומים בעברית
קטגוריה:אלבומים שהופקו על ידי ג'וני גולדשטיין
קטגוריה:אלבומי פופ
קטגוריה:אלבומי חברת NMC יונייטד אנטרטיינמנט
תפוס ת'דרקון

**תפוס ת'דרקון** (בגרמנית: **Schatz der Drachen**) הוא משחק זיכרון ל-2 עד 5 משתתפים שנוצר על ידי ריינר קניציה .

המשחק תורגם ל-9 שפות, ומופץ בישראל על ידי פוקסמיינד.

המשחק היה מועמד מטעם פרס משחק השנה למשחק הילדים הטוב ביותר לשנת 2004.

## חוקי המשחק
* במשחק 49 קלפים המסודרים בריבוע (7 על 7).
* מטרת המשחק: לזכות בכמה שיותר קלפים בתום המשחק.
* בכל תור כל משתתף רשאי להפוך קלפים על הלוח עד שהוא נתקל בעכביש או בדרקון. הוא רשאי לעצור את התור שלו בכל שלב ולקחת אליו את כל הסדרות שהשלים. למשל: ארבע תיבות, שתי בובות ושני כדורים הם סדרה (מספר הקלפים הדרושים להשלמת סדרה מצוין על גבי כל קלף).
* יהלום יחיד ודרקון יחיד נחשבים גם הם לסדרה.
* כל עוד לא נחשפו אוצרות, יכול השחקן לקחת דרקונים. הוא רשאי להמשיך את תורו גם לאחר חשיפת דרקון אחד ולקחת אליו מספר דרקונים בסוף התור, בתנאי שלא יחשוף אוצרות אחרים במהלך תורו.
* המשחק נגמר כאשר נשארים רק שלושת העכבישים.

## קישורים חיצוניים

* ביקורת על המשחק בפייסבוק
* סרטון הסבר על המשחק

## הערות שוליים

קטגוריה:משחקי קופסה
Black Parade

**Black Parade** (בעברית: **מצעד שחור**) הוא סינגל שהוקלט על ידי הזמרת-יוצרת האמריקאית ביונסה, כסינגל מתוך האלבום The Lion King: The Gift. השיר יצא לאור ב-19 ביוני 2020, על ידי חברת התקליטים Parkwood Entertainment.

## רקע וכתיבה
השיר נכתב על ידי ג'יי זי, ביונסה, ריקי טייס, קים קריסיוק, דניסיה אנדרוז, בריטאני קוני, אקיל קינג, דרק ג'יימס דיקסי והופק על ידי דרק ג'יימס דיקסי, ביונסה. תחילת מחאות ג'ורג' פלויד, הזמרת השתמשה שוב ושוב בפלטפורמה שלה כדי להרים את קולה כנגד אי שוויון הגזענות. מספר ימים לאחר רצח ג'ורג' פלויד, עלתה ביונסה למדיה החברתית לדרוש צדק למותו, והפצירה באוהדים ועוקבים לחתום על העצומה "צדק לג'ורג' פלויד". ב-14 ביוני 2020, פרסמה ביונסה מכתב פתוח ליועץ המשפטי לממשלה של קנטקי, דניאל קמרון, בו היא קוראת את חוסר המעצרים במקרה של ברונה טיילור, אישה שחורה לא חמושה שנורתה למוות על ידי המשטרה בביתה מהלך חודש במרץ 2020. ביונסה דרשה מדניאל קמרון "לנקוט בפעולה מהירה ומכרעת בהאשמת הקצינים". ב-20 ביוני 2020, השיקה ביונסה את אתר "דרך המצעד השחור" המתמקד בעסקים בבעלות שחורה, כמו גם באמנים ויוצרים שחורים. כמו כן חשפה כל ההכנות מהשיר יתרמו.

## וידאו קליפ
טרם יצא הווידאו קליפ של השיר, העלתה ביונסה לערוץ היוטיוב שלה את האודיו המלא של השיר, ב-19 ביוני 2020.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שהופקו על ידי ביונסה
קטגוריה:שירי מחאה
קטגוריה:שירים על ג'ורג' פלויד
קטגוריה:Black Lives Matter: אמנות
החמישייה הקובנית

**החמישייה הקובנית,** הידועה גם בשם **חמשת מיאמי** (**חררדו הרננדז**, **אנטוניו גררו**, **ראמון לבאניינינו**, **פרננדו גונזלס** ו**רנה גונזלס**) היו חמישה קציני ביון קובנים שנעצרו בספטמבר 1998 ומאוחר יותר הורשעו במיאמי בשל קשירת קשר לבצע פעילויות ריגול, קשירת קשר לביצוע רצח ופעלו כסוכני ממשלה זרה ופעילויות לא חוקיות אחרות בארצות הברית. החמישה שהו בארצות הברית כדי לרגל ולהסתנן לקבוצות קובניות-אמריקאיות כמו "אלפא 66", "קומנדו F4", "הקרן הלאומית הקובנית האמריקאית" ו"אחים להצלה" שהיו ארגונים שפעלו נגד קובה. הם היו חלק מרשת הצרעות ("La Red Avispa").

ממשלת קובה הודתה כי החמישה היו סוכני מודיעין בשנת 2001, לאחר שהכחישה זאת במשך שלוש שנים. נכתב כי הם שימשו כמרגלים על קהילת הקובנים הגולים של מיאמי ולא נגד ממשלת ארצות הברית. קובה טוענת שהגברים נשלחו לדרום פלורידה בעקבות כמה פיגועי טרור בהוואנה שאורגנו על ידי המחבל האנטי-קומוניסטי לואיס פוסדה קרילס, פעיל לשעבר של סוכנות הביון המרכזית.

החמישה ערערו על הרשעותיהם והחששות מהגינות משפטם זכו לתשומת לב בינלאומית. הרכב של שלושה שופטים של בית הדין לערעורים באטלנטה הפך את הרשעותיהם בשנת 2005, תוך שהוא מביא את "הדעות הקדומות" של הקובנים הנאבקים קסטרו במיאמי, אולם בית משפט מלא דחה אחר כך את הצעת החמישה למשפט מחודש והשיב את ההרשעות המקוריות. ביוני 2009 סירב בית המשפט העליון של ארצות הברית לעיין בתיק. בקובה, החמישית נתפסת על ידי הממשלה כגיבורים לאומיים ומוצגת כמי שהקריבו את חירותם בהגנה על ארצם.

רנה גונזלס שוחרר מהכלא ב-7 באוקטובר 2011, לאחר שהרצה שלוש עשרה שנות מאסר בפועל, כשנותרו שלוש שנות מאסר על תנאי. הוא הורשה לחזור לקובה להלוויית אביו ב-22 באפריל 2013 ושופט פדרלי אפשר לו להישאר שם בתנאי שיוותר על אזרחותו האמריקאית. פרננדו גונזלס שוחרר ב-27 בפברואר 2014. שאר החברים שוחררו ב-17 בדצמבר 2014, בעסקת חילופי אסירים עם קובה עבור קצין מודיעין אמריקאי, שזוהה כקצין ביון אמריקאי בשם רולנדו סראף טרוחיו. עסקת חילופי האסירים נעשתה במקביל לשחרור הקבלן האמריקני אלן פיליפ גרוס מהכלא הקובני, אם כי הממשלות טענו כי שחרורו של גרוס לא קשור לחילופי השבויים. חלק מהמשקיפים ראו באירועים אלה צעד ראשון בהקלת יחסי ארצות הברית–קובה, המכונה "ההפשרה הקובנית".

## ראו גם
* רשת צרעות (סרט)
* מינהל הביון (קובה)

## לקריאה נוספת

*     
* What lies across the water: the real story of the Cuban Five, by Stephen Kimber, Fernwood: 2013 

## קישורים חיצוניים

* הוועד הלאומי לשחרור החמישייה הקובנית
* antiterroristas.cu - על טרור נגד קובה ועל החמישייה הקובנית

## הערות שוליים

קטגוריה:פרשיות ריגול
קטגוריה:יחסי ארצות הברית – קובה
קטגוריה:ריגול בארצות הברית
מינהל הביון (קובה)

**מינהל הביון** (בספרדית: **Dirección de Inteligencia**, בראשי תיבות: **DI**) היא סוכנות המודיעין העיקרית של קובה. הסוכנות אחראית לכל פעילויות איסוף המודיעין ופעילויות הריגול מחוץ למדינה.

## היסטוריה
הסוכנות הוקמה בסוף שנת 1961 וידועה גם תחת הקיצור G2. עד 1982 נודעה הסוכנות בשם **מינהל הביון הכללי** (Dirección General de Inteligencia ,DGI) אשר כפוף למשרד הפנים הקובני וכולל שישה מחלקות תחת חטיבת המבצעים וחטיבת התמיכה.

מפקדו הראשון של הארגון היה מנואל פיניירו לוסאדה, ממנהיגי המהפכה הקובנית. הק.ג.ב סייע בארגון הביון הקובני, בפרט, בהכשרת קצינים של סוכנות ביון זו. לאורך כל ההיסטוריה שלה, היה הגוף פעיל בסיוע לתנועות שמאל, בעיקר באמריקה הלטינית, אפריקה והמזרח התיכון.

המספר הכולל של האנשים העובדים בגוף זה מגיע על פי ההערכות ל-15,000 איש.

## ראו גם
* החמישייה הקובנית

## קישורים חיצוניים
* מינהל הביון, באתר FAS.org
* הכוחות המזוינים הקובנים
* Foro Militar General (פורום הצבא והמודיעין הקובני)

קטגוריה:ערכים שבהם תבנית בריטניקה אינה מתאימה
קטגוריה:קובה: צבא וביטחון
קטגוריה:ארגוני ביון
בית ארון מתים

300px|ממוזער|שמאל|שורות "ארונות קבורה" אשר בפועל  שימשו כמיטות עבור חסרי בית ברחוב בורן, לונדון. 1900 בערך
**בית ארון מתים** (**coffin house**) הוא מונח  ויקטוריאני שתיאר את אחד המקלטים הראשונים שנוצרו עבור חסרי בית, תושבי מרכז לונדון.
המקלט הופעל על ידי צבא הישע בסוף המאה ה-19 ובתחילת המאה העשרים כדי לספק פתרון לילי וסיוע לחסרי הבית במזג האוויר הקר של לונדון.

צבא הישע הפעיל מקלטים נוספים לחסרי בית באזור. מקלטים אלה גבו מחסרי הבית מחיר נמוך אשר השתנה בהתאם לטיב השירות הלילי שהוצע להם.
המחיר הנמוך ביותר היה פני אחד, בעבורו חסר הבית קיבל אוכל והוא הורשה לשבת על ספסל כל הלילה, אך לא הורשה לישון בישיבה, או לישון כלל.
תמורת פני נוסף, חסר הבית הורשה לישון אך לא בישיבה כי אם שעון על חבל עבה בשורה עם כמה חסרי בית אחרים (מכאן האגדה האורבנית שכך נולד המושג האנגאובר). פתרון משונה זה הוזכר על ידי כמה סופרים כגון אונורה דה בלזק
בספרו "הקמע, עור היחמור"  משנת 1831, ב-1903 ג׳ק לונדון הזכיר את הנושא בספרו "שוכני התהום" ואפילו ג'ורג' אורוול שנים מאוחר יותר (1933) תיעד זאת בספרו דפוק וזרוק בפריז ובלונדון.

בעבור ארבעה פני ניתנה לחסר הבית שמיכה גסה והוא הורשה לשכב על גבו ולישון בתוך תיבת עץ המזכירה בצורתה ארון מתים.
היחוד במקלט מסוג זה היה טמון במחיר הזול (ביחס לאותה תקופה) שעדיין אפשר ללקוחותיו לשכב על הגב ולישון.
צבא הישע הציע גם מקלטים המאפשרים לחסרי הבית לישון על מיטה אך במחיר גבוה בהרבה.

בהשוואה לפתרונות הלנה עכשוויים לחסרי בית, מקלטים מסוג זה נחשבים כאכזריים.
עם זאת באותה התקופה היוזמה נחשבה כזולה ובעלת חמלה בניסיון להתמודד עם הבעיה החדשה יחסית של מחוסרי בית.

## לקריאה נוספת
* **הקמיע** (עור היחמור), (La Peau de chagrin, 1831) - בתרגום מנשה לוין, הוצאת עם עובד 1964

## הערות שוליים

קטגוריה:עוני
קטגוריה:מגורים ודיור
קטגוריה:התקופה הוויקטוריאנית
שרה שטיין (סדרת טלוויזיה)

**שרה שטיין** (בגרמנית: **Der Tel-Aviv-Krimi**; מילולית: "מותחן פשע תל אביבי") היא מיני-סדרת טלוויזיה גרמנית מרשת ARD.

קתרינה לורנץ מגלמת פקחית במשטרת ברלין בשם שרה שטיין. לאחר שפגשה את הפסנתרן הישראלי דייוויד שפירו (איתי טיראן), היא יוצאת אחריו לתל אביב, שם נערכים אירועי הסדרה. הפרק הראשון הוקרן ב-2 יולי 2015 בבכורה בפסטיבל הסרטים במינכן ושודר בערוץ Das Erste במרץ 2016.

## עלילה
רצח די ג'יי ישראלי המכונה תמר הופך לאתגר עבור שרה שטיין, שכמעט ולא מעוניינת בחקירת רצח בעל רקע דתי. אלא שהלחץ הציבורי לפתרון התיק הולך וגובר וקיים חשד שיכול להיות רקע פוליטי לפשע. חברו של הנרצח, ח'אלד הפלסטיני ומשפחתו עומדים במרכז החקירה. כשאביו של ח'אלד מודה ברצח, שרה שטיין נבהלת כי תיתכן תפנית ורקע נסתר יותר למקרה זה. היא חופרת עמוק יותר ובכך מזניחה את חייה הפרטיים, כולל אהובה החדש, המוזיקאי הישראלי דייוויד. אלא שהחקירה מביאה אותה עד לתל אביב.
## שחקנים ודמויות
* קתרינה לורנץ – שרה שטיין
* קתרינה מארי שוברט – אנה רודק
* איתי טיראן – דוד שפירו
* סמואל פינצי – הפקח יעקב בלוק
* ישי גולן
* גילה אלמגור
* נטע ריסקין
* עמי ויינברג
* גיל פרנק
* עידית טפרסון
* אלי גורנשטיין
* שון מונגוזה – דהיר
* עופרי ביטרמן – דורי
* אנה דוברוביצקי – איבון
* אמיר ח'ורי
* דין מירושניקוב

## קישורים חיצוניים
* 
* שרה שטיין באתר DasErste.de
* שרה שטיין באתר fernsehserien.de
* פרק הבכורה לצפייה ישירה 

## הערות שוליים

קטגוריה:ברלין בקולנוע
קטגוריה:סדרות טלוויזיה גרמניות
קטגוריה:מיני-סדרות טלוויזיה
טסטודינטה

[ממוזער|[צבגון הבריכה.]]
**טסטודינטה** (שם מדעי: **Testudinata**) היא קבוצה של זוחלים בני הקבוצה זאוריה, שחיה מהטריאס העליון ועד להולוקן. כיום שרדה מהקבוצה רק סדרת הצבים. ישנה מחלוקת על השיוכים לקבוצה, כאשר חלק מהחוקרים רואים בקבוצותיה חברים בקבוצות אחרות של זאוריה שאינן קרובות. בעבר שויכו לקבוצת האנאפסידה שהתבטלה.

המאפיין העיקרי שלהם הוא שריון גוף גדול המכסה את הצלעות, החזה ועמוד השדרה ועוטה את כל הגוף מלמעלה. בנוסף הם בעלי לסתות חזקות, אך חסרות שיניים ובעלי נחיריים הממוקמים בחלק העליון של ראשם. עקב מבנה השריון הגפיים שלהם רחבות אך קצרות ונמוכות, מבנה המונע מהם לנוע במהירות. חלק ממינים אלה פיתחו אורח חיים ימי בדומה לצבי הים המודרניים.

רוב המינים בקבוצה נכחדו עם סוף הפליסטוקן, למעט כמה סוגים כמו המיאולניה. כיום שרדו מהם רק סדרת הצבים.

## מיון
*סוג *Australochelys* - נכחד
*סוג *Chinlechelys* - נכחד
*סוג פרוגמנוכלוס (*Proterochersis*) - נכחד
*סוג *Palaeochersis* - נכחד
*סוג *Proganochelys* - נכחד
*סוג סולנהופיה - נכחד
*קבוצה Mesochelydia
**סוג *Condorchelys* - נכחד
**סוג *Eileanchelys* - נכחד
**סוג *Heckerochelys* - נכחד
**סוג *Indochelys* - נכחד
**סוג *Kayentachelys* - נכחד
**קבוצה Perichelydia
***סוג *Spoochelys* - נכחד
***משפחה Helochelydridae - נכחד
***משפחה Kallokibotiidae - נכחד
***קבוצה Meiolaniformes - נכחדה
****משפחה מיאולניים (Meiolaniidae)
***משפחה Sichuanchelyidae - נכחדה
***סדרה צבים (Testudines)

הסוג *Odontochelys* לעיתים משויך לקבוצה, אך כיום רואים בו חבר בענף Pantestudines - בו מצויה הקבוצה.

## קישורים חיצוניים

קטגוריה:בעלי חיים שתוארו ב-2004
קטגוריה:טקסונים שתוארו בידי ז'אק גוטייה
*
קטגוריה:טקסונים קיימים שהתפתחו בטריאס עליון
דודג' ראם ואן

**דודג' ראם ואן** (באנגלית: **Dodge Ram van**) הם קשת רחבה של מכוניות מסחריות אשר יוצרו על ידי חטיבת דודג' בין השנים 2003–1971 בקנדה.

בין השנים 1971–1998 "דודג'" הייתה בבעלות קונצרן הרכב קרייזלר האמריקאי, ובין השנים 1998–2003 בבעלות דיימלר AG

## דורות "דודג' ראם ואן"
* דור ראשון (15-8 נוסעים) - יוצר בין השנים 1971–1978
* דור שני - יוצר בין השנים 1979–1993
* דור שלישי - יוצר בין השנים 1994–2003

## גלריה

קובץ: | "דודג' ראם ואן"
קובץ: | "דודג' ראם ואן"
קובץ:SV-Drivers.jpg | "דודג' ראם ואן", שנת 1978
קובץ:1st Gen Dodge Ram Van.JPG | "דודג' ראם ואן", דור ראשון
קובץ:2001 Dodge RAM 1500 van -- NHTSA 01.jpg | "דודג' ראם ואן", שנת 2001
קובץ:2001 Dodge RAM 1500 van -- NHTSA 02.jpg | "דודג' ראם ואן", שנת 2001
קובץ:2002 Dodge Ram Van 5.2.jpg | "דודג' ראם ואן", שנת 2002
קובץ:DHSVanMaui1.JPG | "דודג' ראם ואן"
קובץ:Dodge Ram panelvan long.jpg | "דודג' ראם ואן"
קובץ:Dodge Ram Wagon.jpg | "דודג' ראם ואן"
קובץ:Church bus Leawood Baptist Church Nutbush Memphis TN 05.jpg | "דודג' ראם ואן"
קובץ:Mopar Nationals 2014, Herten (37118438866).jpg | "דודג' ראם ואן"
קובץ:MOWAG Ambulanz.JPG | "דודג' ראם ואן" - אמבולנסים


## ראו גם
* קרייזלר
* דודג'
* דודג' סדרה 100 קומנדו

## קישורים חיצוניים

## הערות שוליים

קטגוריה:מכוניות מסחריות
קטגוריה:כלי רכב שהושקו ב-1971
ראם ואן
קטגוריה:כלי רכב המיוצרים בקנדה
רוזמרי רוג'רס

**רוזמרי רוג'רס** (באנגלית: **Rosemary Rogers**; 7 בדצמבר 1932, שרי לנקה – 12 בנובמבר 2019, מונטריי) היא סופרת אמריקאית מז'אנר הרומן הרומנטי.

## ביוגרפיה

רוזמרי רוג'רס (יאנש) נולדה בציילון שהייתה אז בשליטת בריטניה. בבעלות הוריה שהיו ממוצא הולנדי-פורטוגזי הייתה רשת בתי ספר פרטיים. רוזמרי גדלה בבית מלא משרתים ועוזרים. היא התחילה לכתוב בגיל צעיר. רוזמרי הייתה האישה הראשונה במשפחתה שהחלה לעבוד מחוץ לבית, כאשר התקבלה כעיתונאית לעיתון מקומי. לאחר לימודים של מספר שנים באוניברסיטה המקומית היא התחתנה. בשנת 1960 היא התגרשה ועברה עם שתי בנותיה ללונדון.

בהיותה באירופה היא פגשה את לרוי רוג'רס, הם התחתנו ועברו להתגורר בקליפורניה. לאחר שמונה שנים הזוג התגרש. בהיותה בקליפורניה רוזמרי רוג'רס הכירה את שירלי באסבי והן התיידדו. בעקבות ההכרות, רוזמרי רוג'רס החלה לכתוב בתחום הרומן הרומנטי וספרה הראשון התפרסם בשנת 1974. הספר זכה להצלחה רבה ונמכר במיליוני עותקים. בעקבות ההצלחה, היא המשיכה בכתיבה. בסך הכל היא כתבה כ-20 ספרים.

הרומנים של רוזמרי רוג'רס מלאים באלימות, הגיבורות הראשיות בדרך כלל נאנסות מספר פעמים, נוסעות למקומות אקזוטיים ופוגשות אנשים חשובים.

## קישורים חיצוניים
* ביוגרפיה

קטגוריה:סופרות אמריקאיות
קטגוריה:סופרים אמריקאים
קטגוריה:מהגרות מבריטניה לארצות הברית
קטגוריה:מהגרים מבריטניה לארצות הברית
קטגוריה:אמריקאיות שנולדו ב-1932
קטגוריה:אמריקאים שנולדו ב-1932
קטגוריה:אמריקאיות שנפטרו ב-2019
קטגוריה:אמריקאים שנפטרו ב-2019
רז פרויליך

**רז פרויליך** (נולד ב-1979) הוא מנהל ישראלי המשמש מאז 2024 כמנכ"ל רשת אורט. בשנים 2020–2023 כיהן כמנכ"ל משרד התרבות והספורט.

## ביוגרפיה
פרויליך נולד ב-1979. הוא בוגר תיכון צייטלין בתל אביב. שירת בצה"ל כלוחם וכמפקד ביחידה מובחרת וכיום הוא מ"פ במילואים, בדרגת רב-סרן.

בשנת 2005 השלים תואר ראשון בהנדסת תעשייה וניהול ממכללת שנקר. בשנת 2009 השלים תואר שני במנהל עסקים, עם התמחות באסטרטגיה ויזמות, מאוניברסיטת תל אביב.

### פעילות ציבורית
בשנים 2004–2008 היה המנכ“ל של תנועת "נוער מוביל שינוי – אחריי!", תנועה חינוכית בפריסה ארצית, העובדת עם כ-5,000 בני נוער מעיירות פיתוח במטרה לפתח ולטפח מנהיגות ומעורבות חברתית בפריפריה החברתית והגאוגרפית של ישראל.

בשנים 2008–2014 עבד בחברת אמדוקס, תחילה בתפקיד עוזר מנכ"ל אמדוקס העולמית, אחר כך כמנהל האסטרטגיה, ניהול המכירות והאופרציה בישראל בחטיבת אירופה, אפריקה והמזרח התיכון.

בשנים 2014–2020 כיהן כמנכ"ל החברה למתנ"סים, המפעילה כ-200 מתנ"סים ומרכזים קהילתיים בפריסה ארצית.

ב-15 ביוני 2020 מונה בידי שר התרבות והספורט חילי טרופר למנכ"ל המשרד. הוא כיהן בתפקיד עד ינואר 2023.

במסגרת אירועי טבח שבעה באוקטובר ומלחמת חרבות ברזל השתתף כלוחם במילואים בקרבות טיהור המחבלים בקיבוץ בארי ונפצע.

בדצמבר 2023 הודיע דירקטוריון רשת אורט כי פרויליך ימונה למנכ"ל אורט ישראל, והוא נכנס לתפקידו בפברואר 2024.

## חיים אישיים
נשוי ואב לשנים, עוסק בטריאתלון, ריצות ניווט, טיפוס הרים וצלילה.

## קישורים חיצוניים

* רז פרויליך ברשת החברתית פייסבוק
* 
* רז פרויליך, באתר משרד התרבות והספורט
* רז פרויליך באורטקאסט - "השליף" 
*רז פרויליך בפודקאסט של ישראל היום 

## הערות שוליים

קטגוריה:מנכ"לי משרד התרבות והספורט
קטגוריה:לוחמי יחידת דובדבן
קטגוריה:רבי-סרנים בצה"ל
קטגוריה:בוגרי בית הספר צייטלין
קטגוריה:בוגרי מכללת שנקר
קטגוריה:בוגרי אוניברסיטת תל אביב
קטגוריה:חברי רשת מעוז
קטגוריה:כוכב יאיר צור יגאל: אישים
קטגוריה:ישראלים שנולדו ב-1979
רוזלי סאלי

**רוזלי סאלי** (באנגלית: **Rosalie Sully**; 3 ביוני 1818 – 8 ביולי 1847) הייתה ציירת אמריקנית.

## ראשית החיים
רוזלי סאלי נולדה ב-3 ביוני 1818. היא הייתה בתם של הצייר תומאס סאלי ושל שרה אניס סאלי. היו לה שלוש אחיות: ג'יין קופר סאלי דארלי, בלאנש סאלי ואלן אולדמיקסון סאלי ווילר, ואח אחד, אלפרד סאלי. היו לה גם שני אחים למחצה, מרי צ'סטר סאלי נייל ותומס וילקוקס סאלי, מנישואיה הקודמים של אמה לאח הבכור של אביה, לורנס סאלי.

## קריירה
רוזלי סאלי הייתה ציירת. היא הציגה נופים בניו יורק בשנת 1839, וציירה כמה מיניאטורות עבור השחקנית שרלוטה קושמן. עבודותיה נוצרו בסטודיו קטן הצמוד לסטודיו הגדול יותר של אביה. עם זאת, בגלל מותה בטרם עת של רוזלי (גיל 39) הקריירה המבטיחה שלה מעולם לא פרחה במלואה.

## חיים אישיים
רוזלי סאלי פגשה את שרלוט קושמן בקיץ 1843, בזמן שקושמן צוירה על ידי אביה של רוזלי. לאחר פגישתם, קושמן ורוזלי התחילו להיות מעורבות רומנטית, והחליפו מכתבים מלאי תשוקה. ב-1 ביוני 1844 שלחה קושמן לרוזלי טבעת ליום הולדתה, כהכרזה לכוונותיה. ב-5 ביולי 1844 כתבה קושמן ביומנה שהיא "שכבה עם רוז", וב-6 ביולי 1844, קושמן כתבה שהם "נשואים". עם זאת, זמנם יחד כזוג "נשוי" היה קצר מועד.

קושמן עזבה בנובמבר 1844 לסיבוב הופעות באנגליה, מה שהכביד את מערכת היחסים של הזוג אך לא סיים אותה, עד שרוזלי גילתה שקושמן החלה להתראות עם מישהי אחרת מעבר לים. עם קבלת הידיעה, רוזלי שקעה לדיכאון קשה בו היא נותרה עד מותה.

## מוות
רוזלי סאלי נפטרה ב-8 ביולי 1847 בפילדלפיה, פנסילבניה.

היא קבורה בבית הקברות לורל היל בפילדלפיה יחד עם אביה, אמה ושאר המשפחה פרט לאחד מאחיה.

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:ציירות אמריקאיות
קטגוריה:להט"ביות אמריקאיות
קטגוריה:אמנים להט"בים
קטגוריה:להט"בים אמריקאים
קטגוריה:אמריקאיות שנולדו ב-1818
קטגוריה:אמריקאים שנולדו ב-1818
קטגוריה:נפטרות ב-1847
קטגוריה:אמריקאים שנפטרו ב-1847
Zerkalo dushi

***' (ב[[רוסית]]: ***', ובעברית: **מראה הנשמה**)  הוא אלבום האולפן הראשון של זמרת הפופ הרוסית אלה פוגצ'ובה. האלבום פורסם בברית המועצות בפברואר 1978 כאלבום כפול, אך לאחר מכן הופץ גם בתקליטים בודדים.

האלבום כולל שירים שבוצעו על ידי אלה פוגצ'ובה, השירים הוקלטו בשנים 1975–1977, ונכתבו בעיקר על ידי המלחין אלכסנדר זצפין. האלבום כלל גם שלושה שירים שנכתבו על ידי פוגצ'בה עצמה (תחת שם הבדוי "בוריס גורבונוס"). הדיסק הפך לאחד הנמכרים ביותר בברית המועצות בסוף שנות השבעים - תחילת שנות השמונים. עד 1983 נמכרו 7,753,500 עותקים.

תפוצתו הכוללת של האלבום, בהתחשב בכל ההדפסים מחדש, התקרבה ל-10 מיליון. יצאו כמה גרסאות ייצוא של דיסק עם רשימת שירים באנגלית, צרפתית וספרדית. בנוסף, האלבום יצא בחו"ל בבולגריה ובצ'כוסלובקיה.

## קישורים חיצוניים

## הערות שוליים

קטגוריה:אלבומי אלה פוגצ'ובה
קטגוריה:אלבומי בכורה מ-1978
יחסי אפגניסטן–טורקמניסטן

**יחסי אפגניסטן–טורקמניסטן** הם היחסים הדיפלומטיים הרשמיים שבין **[[אפגניסטן|האמירות האיסלאמית של אפגניסטן]]** ובין **[[טורקמניסטן]]**.

## היסטוריה
לאחר תבוסת הטליבאן ששלט באפגניסטן, החלו לנסוק הקשרים בין המדינות, כאשר החל משנת 2015 התהדקו היחסים, וכללו שורת ביקורים דיפלומטים, שיתופי פעולה כלכליים, ושיתוף שיטות מלחמה בפשע וטרור. דבר שתורם לשיתוף פעולה זה הוא הדמיון בבעיות איתן מתמודדות המדינות (המלחמה בטרור, רדיקליזם, סמים, עוני ומחסור במשרות עבודה).

נשיאי שתי המדינות, גורבנגולי ברדימוחמדוב ואשרף גאני אחמדזאי, אף חתמו על מספר הסכמים לשיתוף פעולה כולל במספר רחב של נושאים (חיבור המדינות למרכז אסיה באמצעי תחבורה, גז, ייצור אנרגיה, שיתוף פעולה מדעי, קשרי תעופה ושמירה על הגבול המשותף).

## כלכלה
בין המדינות קיימים יחסים בילטרליים פוריים. בין היתר:
* בשנת 2018, התנהל קשר בין המדינות בנוגע לצינור גז, המחבר ארבע מעצמות באזור (הודו, פקיסטן, אפגניסטן וטורקמניסטן).
* טורקמניסטן מסייעת רבות לאפגניסטן, בין היתר על ידי משלחות מזון וציוד רפואי.

## נציגויות דיפלומטיות
* טורקמניסטן מיוצגת באפגניסטן על ידי שגרירות שהיא מחזיקה בקאבול, בירת אפגניסטן.
* אפגניסטן מיוצגת בטורקמניסטן על ידי שגרירות שהיא מחזיקה באשגבאט, בירת טורקמניסטן.

## קישורים חיצוניים
* גלריית תמונות בנושא יחסי אפגניסטן–טורקמניסטן

## הערות שוליים

קטגוריה:ערכים ללא קטגוריות פיזיות - יחסי חוץ
רולנד מורנו

**רולנד מורנו** (באנגלית: **Roland Moreno**; ) היה ממציא, מהנדס, סופר והומוריסטן יהודי-צרפתי, שהמציא את הכרטיס החכם.

## קורות חיים
נולד בקהיר שבמצרים לצ'ארלס מורנו ולפרננדה בחבוט, בן למשפחה יהודית. בצעירותו, עבר עם אימו לצרפת, שם למד בבתי ספר מקומיים בפריז, והחל לעבור הסמכה אקדמית לאומית בסיום לימודיו התיכוניים, אך נשר לפני הסיום. מאז, תיאר את השכלתו כלימוד עצמי.

לאחר שסיים את לימודיו, עבד מורנו במספר עבודות קטנות, בין היתר ככתב צעיר במגזין Détective. בין השנים 1970–1972 שימש מורנו כעורך במגזין הכימיה הצרפתי Chimie-Actualités.

### הכרטיס החכם

לאחר שעזב את עבודתו במגזין הכימיה, הקים מורנו את חברת Innovatron, שעסקה בשיווק רעיונות ובקניין רוחני. הוא שיווק בהצלחה תוכנה שמיזגה מילים ליצירת שמות של מוצרים או מותגים חדשים עבור חברות.

לפני חשיפת הכרטיס החכם, הרעיון המקורי של מורנו היה לייצר טבעת חותם שתהיה טבעת חכמה עם שבב זעיר לקריאת מידע, והגיש על כך פטנט בשנת 1974. לאחר שהבין כי הרעיון לא מעשי, מורנו פישט את הרעיון, ובשנת 1975 הציג כרטיס פלסטיק שהכיל מיקרו-שבב, ששמו la carte à puce. בשנת 1976 הדגים מורנו כי ניתן להשתמש בכרטיס החכם שהמציא עבור עסקאות פיננסיות אלקטרוניות באמצעות מכונה.

הכרטיס החכם של מורנו נחל הצלחה רבה בצרפת החל משנות ה-80 של המאה ה-20, שם היה נפוץ הרבה לפני מדינות אחרות. בשנת 1983 שילבה חברת פראנס טלקום את הכרטיס החכם בכרטיסי התשלום הטלפוניים שלה. בשנת 1992 יישמה תעשיית הבנקאות הצרכנית הצרפתית את הכרטיס החכם של מורנו בחברת התשלומים Carte Bleue.

הכרטיס החכם של מורנו היווה את הבסיס לשבבים המשמשים כיום בנקים, סופרמרקטים, תחנות דלק, כרטיסי SIM, תעודות זהות ורישיונות נהיגה ביומטריים.

תפוצת השימוש בכרטיס החכם הייתה איטית יותר במדינות מחוץ לצרפת, והשימוש בו החל רק בשנות ה-90 המאוחרות. עם זאת, למרות התפוצה הנרחבת של הכרטיס החכם בצרפת והתמלוגים הרבים שהרוויח מורנו, ההמצאה שלו לא זכתה להכרה בינלאומית מספקת.

### המצאות ומיזמים נוספים
מורנו התעניין מאוד במוזיקה, שידור וכתיבה. הוא הקים את תחנת הרדיו האינטרנטית Radio Deliro, וגם המציא מספר מכשירים אלקטרוניים לא שגרתיים, שכללו בין היתר מחשבון, וגם מכשיר שנקרא Matapof, שביצע הדמיה אלקטרונית ומספרית של משחק הטלת מטבע.

### כתיבה ומשחק
מורנו כתב מספר ספרים, בהם Théorie du Bordel Ambiant, שהוא אוסף של רעיונותיו והשקפותיו. הוא גם כתב ספרים בשם הבדוי Laure Dynateur, וגם ספר בישול בשם L'Aide-Mémoire du Nouveau Cordon-bleu שמכיל יותר מ-2,000 מתכונים.

מורנו לקח חלק במספר סרטים קומיים בקולנוע הצרפתי, בהם הסרט הקומדי "Les Sous-doués en vacances" משנת 1982, בבימויו של קלוד זידי, כדמות ממציא מטורף שממציא "מחשב אהבה".

### חיים אישיים
מורנו נישא לסטפני סטולין בדצמבר 1976; לזוג שתי בנות, מריאן וג'וליה. הוא הלך לעולמו בפריז ב-29 באפריל 2012, בגיל 67.

## קישורים חיצוניים

* 
* 

קטגוריה:צרפתים ממוצא יהודי-מרוקאי
קטגוריה:ממציאים יהודים צרפתים
קטגוריה:יהודים מצרים
קטגוריה:הומוריסטנים יהודים
קטגוריה:סופרים יהודים צרפתים
קטגוריה:צרפתים שנולדו ב-1945
קטגוריה:צרפתים שנפטרו ב-2012
אוכלים לוקשים

**אוכלים לוקשים** הוא סרט קולנוע ישראלי, בבימויו של בועז דוידזון, שיצא לאקרנים במרץ 1989.
	
## תקציר העלילה
הסרט הוא סרט מתיחות שביימו בועז דוידזון וצבי שיסל שגם השתתפו בתפקיד עצמם בסרט, אשר מיקמו את מצלמתם במרכז קניות בדרום אפריקה על מנת להוציא תגובות קומיות מהעוברים ושבים. עוד שיחקו בסרט (בתפקיד עצמם) פול ל. סמית' (פופאי) ויהודה ברקן שהיה מנוסה בתחום סרטי המתיחות בשנים אלו.

## קישורים חיצוניים

## הערות שוליים

קטגוריה:סרטי קומדיה ישראליים
קטגוריה:סרטי 1989
קטגוריה:סרטי בועז דוידזון
קטגוריה:סרטים ישראליים משנת 1989